Diari Oficial de la Generalitat Valenciana


Sumari del DOGV 5558, del 18-07-2007 (2007/9374)

ORDRE de 7 d'arbil de 2007, per la qual s'aprova l'expedient de delimitació total del camí ramader núm. 1 assagador del Mar-assagador del Camí de Serratella (Serradal) que discorre pel terme municipal d'Almenara (Castelló).
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5558

Data del DOGV
:   18-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9374


Data del document
:   07-04-2007

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * Almenara
    * ramat
    * via rural
    * legislació

ORDRE de 7 d'arbil de 2007, per la qual s'aprova l'expedient de delimitació total del camí ramader núm. 1 assagador del Mar-assagador del Camí de Serratella (Serradal) que discorre pel terme municipal d'Almenara (Castelló). [2007/9374]  
L'Ordre ministerial de 22 de gener de 1976 (BOE de 23 de març de 1976) va aprovar la classificació dels camins ramaders del terme municipal d'Almenara, assenyalant: camins ramaders excessius: assagador del Camí de la Serratella (Serradal)- assagador del Mar, Mariner o Mediterrani. Amplària legal 75,22 metres, que es reduirà a una amplària necessària de 10 metres, i el terreny sobrant pot ser alienable després dels tràmits reglamentaris previs. Longitud aproximada: 2.800 metres. Orientació: N-S.  
El camí ramader esmentat procedeix del veí terme de la Llosa i penetra en el d'Almenara per Casa Blanca prop del molló M-8. Pren el camí del mar, creua unes quantes séquies. Passa per la marjal i ix d'aquest terme per la Casa de Queralt, continuant per Sagunt.  
L'expedient de delimitació de la totalitat del camí ramader núm. 1 assagador del Mar-assagador del Camí de la Serratella (Serradal) d'Almenara va ser iniciat després de la sol·licitud de l'Ajuntament d'Almenara de 16 de maig del 2002 perquè es desafectara l'amplària classificada com a sobrant, practicant la delimitació corresponent, de conformitat amb el que disposa l'acord del conseller de Territori i Habitatge, de la Generalitat de data 27 de febrer del 2004.  
Es delimita a fi d'identificar el domini públic i de poder donar tràmit després al possible procés d'alienació de l'amplària sobrant, prenent com a base la classificació de camins ramaders d'Almenara, citada amb anterioritat, i l'existència d'un camí consolidat en el traçat.  
Es dóna la publicitat reglamentària a l'acte de la fitació i s'informa a l'Ajuntament d'Almenara, es comunica per escrit als limítrofs afectats el domicili conegut dels quals és facilitat pel Servei de Cadastre de Rústica del Ministeri d'Hisenda i s'insereix l'anunci en el Butlletí Oficial de la Província de Castelló de data 23 de setembre del 2004, igualment es comunica a les institucions amb interés en l'àmbit rural. També, es fixa com a data de començament dels treballs d'execució material de la delimitació el dia 26 d'octubre del 2004.  
Els limítrofs amb el camí ramader, i intrusions que es van apreciar en aquests treballs, estan mostrats en les llistes, que apareixen en el present expedient, pel número del polígon cadastral i el número de la parcel·la.  
Les manifestacions i al·legacions efectuades pels interessats presents o representats en els treballs de fitació, com també els treballs i qualsevol circumstància rellevant han quedat inserides en les actes.   
Una vegada finalitzada la redacció del primer document proposada sobre la delimitació (8 de juny del 2005) s'ha donat vista de l'expedient a tots els interessats coneguts per mitjà d'un escrit, mitjançant la publicació del contingut de l'escrit en els ajuntaments de la seua última adreça coneguda i mitjançant anunci en el tauler de l'Ajuntament d'Almenara rebent al·legacions a la proposta de delimitació que han sigut estudiades classificades i valorades en els informes tècnics i jurídics de la Direcció Territorial de Castelló, que apareixen en el present expedient.  
Així mateix, es va complir el tràmit d'audiència establit en l'article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, atorgant a tots aquells limítrofs i ocupants del camí ramader un termini de quinze dies per a al·legar i presentar tots els documents i justificants que estimaren pertinents.  
Vista la proposta del director territorial de Castelló de la conselleria de Territori i Habitatge, favorable a l'aprovació de la delimitació total referida.  
Vist l'informe favorable del Servei de Gestió Forestal.  
Vistes la Llei 3/1995, de 23 de març, de camins ramaders, la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de disposicions concordants.  
ORDENE  
Primer. Aprovar la delimitació total del camí ramader núm. 1 assagador del Mar-assagador del Camí de la Serratella (Serradal) d'Almenara, d'acord amb el que han determinat els plànols del document de proposta de delimitació i en els quadres que l'acompanyen quantificant ocupacions i intrusions, i les característiques dels quals són les següents:  
Superfície total delimitada: 222.180 m².  
Superfície necessària intrusiva: 388,8807 m².  
Superfície sobrant ocupada: 114.062,39 m².  
Superfície total intrusiva: 114.451,2707 m².  
Segon. Cancel·lar totalment o parcialment totes les inscripcions registrals que resulten contradictòries amb la delimitació.  
Tercer. Requerir als causants de les intrusions l'amplària necessària perquè corregisquen les irregularitats que es deriven dels plànols i documents que apareixen en l'expedient.  
Quart. Iniciar el procediment per a desafectar del domini públic els terrenys del camí ramader que queden fora dels 10 metres de l'amplària necessària, segons l'Ordre ministerial classificatòria.  
València, 7 d'abril de 2007.- El conseller de Territori i Habitatge: Esteban González Pons